Premier spandeer glo R50 000 op kitskosSylvia Lucas. Foto: GCIS Volgens die berig het Lucas R53 159 se kitskos gekoop waarvan R26 565 se kitskos in een maand. Lucas is op 30 Mei as premier ingehuldig. Volgens die Sunday Times het Lucas in Augustus R11 956 spandeer op kos in Kimberley. Sy het tussen 16 Julie en 2 Augustus glo meer as R2 000 spandeer by die plaaslike SuperSpar. Lucas het glo aan die koerant gesê dat die winkelgerieflik naby aan haar huis is. “Wanneer ons Kimberley toe gaan, gaan ons na die SuperSpar en koop ons water en Powerade en koeldranke. Ons het Powerade vir energie nodig,” het sy gesê. “Hoe sou ons geëet het as ons nie belastingbetalers se geld gebruik het nie?” Op die vraag aan Lucas oor die gebruik van belastingbetalers se geld op kitskos, het sy vrae na Ramona Grewan, haar stafhoof, verwys. Sy sê Grewan en haar persoonlike assistent, Nondzame Matika, is in besit van die kredietkaarte en dat hulle die besteding goedkeur. Sy het glo ook aan die Sunday Times gesê dat dit onmoontlik is dat sy die geld in Kimberley spandeer het aangesien sy meestal uitstedig is. Grewan het glo aan die koerant gesê daar is twee kredietkaarte, die een in Matika se besit en die ander in Lucas se besit. Grewan sê sy het nie toestemming gegee vir die besteding nie.